b"\n_START_ARTICLE_\nMichael Madsen\n_START_SECTION_\nBiografia\n_START_PARAGRAPH_\nMichael Madsen s'apassiona pel cinema durant la seva adolesc\xc3\xa8ncia rebel i dif\xc3\xadcil, al si d'una fam\xc3\xadlia a Chicago. Despr\xc3\xa9s de petites feines (pintor, infermer, etc..), obt\xc3\xa9 els seus primers papers en s\xc3\xa8ries com Miami Vice, fins a la seva primera pel\xc2\xb7l\xc3\xadcula el 1983: Jocs de guerra al costat del jove Matthew Broderick._NEWLINE_El seu talent de comediant el fa interpretar diferents classes de pel\xc2\xb7l\xc3\xadcules, des de la gran producci\xc3\xb3 americana a la pel\xc2\xb7l\xc3\xadcula de culte. Per\xc3\xb2 on destaca m\xc3\xa9s sovint \xc3\xa9s a la pell de malvats i violents patibularis (Vall Kilmer a Kill Me Again, Mr. Blonde a Reservoir Dogs, enemic jurat de Vincent Cassel a Blueberry, l'experi\xc3\xa8ncia secreta, etc.), malgrat alguns altres papers (Jimmy, l'amic de Susan Sarandon a Thelma i Louise)._NEWLINE_La pel\xc2\xb7l\xc3\xadcula refer\xc3\xa8ncia de Michael Madsen \xc3\xa9s sense discussi\xc3\xb3 el cult\xc3\xadssim Reservoir Dogs de 1992, el primer Tarantino, que va causar sensaci\xc3\xb3 a Cannes (Madsen \xc3\xa9s molt apreciat pel realitzador). Participa en l'escena m\xc3\xadtica de la conversa privada entre ell (Mr Blonde) i el policia._NEWLINE_Aix\xc3\xad, per la seva pres\xc3\xa8ncia a certes pel\xc2\xb7l\xc3\xadcules de certa popularitat, com Kill Bill 1 i 2, James Bond (Falco a Mor un altre dia o Scary Movie 4 i Donnie Brasco (Al Pacino, Johnny Depp), Madsen s'imposa com un valor segur del cinema estatunidenc._NEWLINE_A Michael Madsen li agraden tamb\xc3\xa9 els videojocs: ha participat en el desenvolupament de DRIV3R, doblant Tanner, als costat d'Iggy Pop, Mickey Rourke o Michelle Rodr\xc3\xadguez. Signa igualment el making of del joc. Dobla tamb\xc3\xa9 un personatge de Yakuza. \xc3\x89s d'altra banda l'\xc3\xbanic a posar la seva cara als desenvolupadors."